
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

От Мирослав Митков Янчев – Кмет на Община Златоград

Относно: Предложение за награждаване на директори на образователните институции и секретари на читалищата в Община Златоград,  по повод 24 май - Ден на светите братя Кирил и Методий, на българската азбука, просвета и култура и на славянската книжовност 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Развитието на образованието е една от най-приоритетните задачи в общината, тъй като то засяга бъдещето на децата ни, оформянето им като личности, дава им солидна подготовка за предизвикателствата, които трябва да посрещат в живота си. Местната власт работи в посока на предоставянето на качествено образование като най-важната инвестиция в бъдещето. Само с активно взаимодействие и в сътрудничество с образователните институции, местната власт може да постигне поставените цели и задачи.  
Именно тук е ключовата ролята, с която са натоварени директорите на образователните институции на територията на Община Златоград. Всички те, чрез своята управленска и организационна работа, в поверените им институции, са отговорни и призвани да създадат и предоставят подходяща образователна среда, в която да се подготвят за личностна и професионална реализация поколението от деца и ученици, които ще навлизат в активна възраст през следващите години. С оглед развитието на обществото, това е изключително отговорна мисия.
Безспорен е приносът на директорите за развитие на образованието в общината в различни сфери. Такива като модернизация и обновяване на образователната инфраструктура и на материалната база, инвестиране в развитието и квалификацията на педагогическите специалисти, развитие на висококачественото образование и грижи в ранна детска възраст, които поставят основите за учене през целия живот, създаване на условия за подкрепа на индивидуалността на всяко дете и ученик, въвеждането на иновативни методи, което да подобри образователните резултати и др. 

С настоящата докладна записка, предлагам да се отличат директорите на образователните институции, които със своя управленски, педагогически и административен опит успяват да се справят с многобройните предизвикателства в образователната сфера, защото техния принос в областта на предучилищното и училищното образование, на местно и национално ниво, е безспорен.
Народните читалища са културните институции, отговорни за съхраняване и предаване на традициите, на образоваността и информираността на местните общности, имащи съществена роля за утвърждаване и развитие на ценностите на гражданското общество.
Секретарите на местните читалища, със своят активна и отговорна организационна работа, имат основна роля за развитието на местните читалища и поддържането на тяхната жизнеспособност. Независимо от ограничения финансов ресурс, с който разполагат, секретарите полагат усилия да поддържат високо ниво и качество, което е зададено в работата на местните читалища. Със своя професионален опит те са отговорни за реализирането на основната дейност на читалищата, допринасят за генериране на нови идеи и създаване на стабилна връзка и сътрудничество между читалищата, местната власт, бизнеса и неправителствения сектор.
С оглед на гореизложеното, предлагам на вашето внимание за обсъждане следния проект за 
РЕШЕНИЕ
    Общински съвет Златоград, на основание чл.21, ал.1,т.23 от Закона за местно управление и местна администрация  и във връзка с Раздел V, чл.10, Раздел ІІ, чл. 3 от Статута за духовно стимулиране, по предложение на кмета на Община Златоград, по повод предстоящия Празник 24 май - Ден на светите братя Кирил и Методий, на българската азбука, просвета и култура и на славянската книжовност
РЕШИ:

I. Награждава с Грамота за постигнати високи резултати в организирането, изпълнението и управлението на образователно-възпитателния процес, следните директори на образователни институции:
1.Нина Пашова – директор на ОУ „Васил Левски“ гр. Златоград;
2.Емилия Юрчиева – директор на СУ „Антим I“ гр. Златоград 
3.Албена Мушкова – директор на СУ „Св. Княз Борис І” с. Старцево;
4.Стефан Боюклиев – директор на ОУ „Св. Св. Кирил и Методий“ с. Долен;

5.Иван Вълчев – директор на ОУ „Васил Левски“ с. Ерма река
6.Елина Хумчева – директор на ДГ „Радост“ гр. Златоград;
7.Елина Глухова – директор на ДГ „Снежанка“ гр. Златоград;

8.Таня Бодурова – директор на ДГ „Щастливо детство“ с. Старцево;

9.Юлияна Танева – директор на ДГ „Детски свят“ с. Долен;

10.Лиляна Топалова – директор на ДГ „Детелина“ с. Ерма река;

11.Светлана Джамбазова – директор на Център за подкрепа за личностно развитие;

II. Награждава с Грамота за постигнати високи резултати в организирането, изпълнението и управлението на културно-просветната и духовна дейност в читалищата на територията на Община Златоград:
1.Райчо Пашов – секретар на ОНЧ „Просвета - 1908” гр. Златоград;
2.Даниела Мемова – секретар на НЧ “Прогрес -1939” с. Старцево;
3.Минка Хаджиева – секретар на НЧ “Орфей-1947” с. Ерма река;
4.Дичо Сапунджиев – секретар на НЧ “Искра-1997”  с. Долен;
С уважение,

МИРОСЛАВ ЯНЧЕВ

Кмет на Община Златоград 
КБ/ЛА

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

